kardosdrur/scandi-wiki huggingface dataset:
Almindelig figen

Almindelig figen (Ficus carica), nogen gange bare kaldet figen, er et asiatisk træ. De figen-frugter man kan købe til spisning er fra dette træ.

Dyrkning i Danmark 
Figentræet er en sydlansk varmeelskende plante, så det kræver den rette kultivar at dyrke i Danmark. Der findes diverse kultivarer af figen; den mest egnede til danske forhold er den velkendte kultivar Brown Turkey.

Det er lidt varmere på Bornholm end i resten af Danmark, så det er meget mere udbredt at dyrke figen på Bornholm, heraf begrebet bornholmerfigen. Begrebet bornholmerfigen synes nogen gange at dækkke over enhver figenplante som vokser på Bornholm, men Gartnertidende siger at bornholmerfigen er synonym for kultivaren Brown Turkey.

Referencer

Eksterne henvisninger 
 Figensorter til danske forhold - Gartnertidende.

Morbær-familien
Boldklubben Standard

Boldklubben Standard Kammeraterne var en dansk fodboldklub hjemmehørende på Amager i København. Foreningen blev stiftet i 1946, efter sammenlægning af IF Standard og Amager Kammeraterne. I 1990 indgik klubben i et samarbejde med Boldklubben Sylvia, og stiftede 1. oktober 1990 Kløvermarkens Forenede Boldklubber.

I sin storhedstid i 1980'erne spillede klubben med i Københavnerserien og Danmarksserien.

Referencer 

Etableret i 1946
Ophørt i 1990
Fodboldklubber under DBU København
Standard
Idrætsforeninger i Danmark
Johnny Nim

Johnny Nim (født 4. marts 1953) er landsformand og forretningsfører for Det Faglige Hus. Johnny Nim stiftede fagforeningen TeknikerSammenslutningen i 1988. TeknikerSammenslutningen skiftede senere navn til Det Faglige Hus.

Johnny Nim blev som 16-årig i 1969 ansat som postbud i det daværende Post- og Telegrafvæsen, hvor han blev engageret i fagligt arbejde. I 1971 blev han valgt som tillidsrepræsentant for Esbjergs postbude. Fra 1982-88 var han forbundssekretær i Teknisk Landsforbund.

Johnny Nim er iværksætter og har ud over stiftelsen af Det Faglige Hus bl.a. stået bag byfornyelsesprojekter i Esbjerg, forsikringsselskabet DFA, samt ferielejligheder i Tyrkiet.

Han har endvidere siddet i bestyrelsen for en række sportsklubber bl.a. Viborg HK, Ribe-Esbjerg HH, EfB Elite og Esbjerg Energy. Via Det Faglige Hus har han stået bag sponsorater især inden for topsport, men også andre aktiviteter og foreninger inden for kultur og social ansvarlighed.

Referencer 

Fagforeningsfolk fra Danmark
Jacob August Ottensten

Jacob August Ottensten (12. august 1998) er en dansk skuespiller.

Filmografi

Film

Tv

Eksterne henvisninger 
 

Skuespillere fra Danmark
Brigitte Bierlein

Brigitte Bierlein (født 25. juni 1949) er en østrigsk jurist og politiker, der i en kort periode var sit lands kansler. Efter Ibiza-affæren trådte den tidligere kansler, Sebastian Kurz, tilbage, hvorpå præsident Alexander Van der Bellen udpegede Bierlein som hans afløser. Hun tiltrådte embedet som den første kvindelige kansler i Østrigs historie 3. juni 2019, og hun forblev kansler, til regeringsforhandlingerne efter valget til Nationalrådet i september 2019 var afsluttet. Den nye regering, som igen blev ledet af Sebastian Kurz, tiltrådte 7. januar 2020, hvorved Bierlein derfor fratrådte. 

Inden hun blev kansler, var Brigitte Bierlein Østrigs ledende offentlige anklager 1990-2002, og hun var medlem af bestyrelsen for den Internationale Forening for Anklagere 2001-2003. I 2003 blev hun valgt ind i Østrigs forfatningsdomstol, og i perioden 2018-2019 var hun præsident for denne instans.

Hun har aldrig tilsluttet sig et politisk parti, men hun anses som liggende centrum-højre på det politiske spektrum, blandt andet på grund af sin kamp for hårdere straffe i sin tid som offentlig anklager.

Referencer 

Kanslere fra Østrig
Jurister fra Østrig
Hvalborg

"Hvalborg" er en dansk sang af det danske pop/rock-band Shu-bi-dua fra deres tredje album Shu-bi-dua 3 fra 1976. Under deres koncerter havde publikum for vane at smide kiks efter bandet, når de spillede sangen.

Baggrund 
Michael Hardinger kontaktede en dag Michael Bundesen, da han mente at han havde lavet en "fed melodi". De besluttede, at teksten til denne melodi skulle handle om en hval, da hvaldrab var meget i medierne på det tidspunkt. Hvalborg er faktisk Bundesens beskrivelse af den 30 meter lange papmachéhval, der hang på det daværende Zoologisk Institut på Københavns Universitet.

Live 
Sangen har været flittigt brugt ved liveoptrædener. Efter en koncert i Fredericia-hallen, hvor enkelte publikummer havde smidt kiks op på scenen, udtalte forsanger Michael Bundesen at "det er helt enestående med den interaktivitet" til en journalist. At kaste med kiks udviklede sig herefter til en tradition, når bandet nåede til sætningen "Og jeg fodrede dig med skidtfisk og kiks, jeg havde i lommen" i andet vers.

Referencer

Litteratur

Eksterne henvisninger 
 "Hvalborg" på Discogs
 "Hvalborg" på Genius.com

Sange fra 1976
Shu-bi-dua-sange
Etika

Desmond Daniel Amofah (født 12. maj 1990, død 19. juni 2019), bedre kendt som Etika, var en amerikansk YouTuber og livestreamer. Han var kendt for hans reaktions-videoer til forskellige Nintendo produkter og spil. Amofah streamede på Twitch og YouTube, og havde over 800.000 følgere på YouTube inden hans kanal blev slettet, grundet overtrædelser af YouTube's politik. 

Efter flere måneder psykiske problemer, forsvandt Amofah aftenen til d. 19. juni 2019, efter han udgav sin sidste video med titlen "I'm sorry" på YouTube. Amofah blev fundet i East River den 24. juni af New York City Police Department. Siden hen blev det bekræftet at dødsårsagen skyldtes drukning, og yderligere efterforskning konkluderede at Amofah begik selvmord.

Tidligere liv 
Desmond Daniel Amofah blev født i bydelen Brooklyn, og var søn til Sabrina Amofah og en ghanesisk politiker og advokat Owuraku Amofah. Hans var i familie med Nana Akufo-Addo, af den prominente ghanesisk Ofori-Atta familie, blev præsident af Ghana i januar 2017.

Referencer

Eksterne henvisninger 

YouTubere fra USA
Personer der har begået selvmord
Personer fra New York City
Lego Teenage Mutant Ninja Turtles

Lego Teenage Mutant Ninja Turtles er et Lego-tema, der er baseret på Teenage Mutant Ninja Turtles, som blev skabt af Kevin Eastman og Peter Laird. Det eksisterede fra 2012 til 2014 og inkluderede både sæt der var baseret på en animeret tv-serie fra 2012 og en filmen fra 2014 af Michael Bay.

Selvom temaet kun eksisterede i kort tid, så var en LEGO-version af Michelangelo kort med som cameo i LEGO Filmen fra 2014. Temaet blev afviklet, da Mega Bloks købte licens til at fremstillet byggeklods-baseret legetøj til Ninja Turtles.

Sæt

Referencer 

Teenage Mutant Ninja Turtles
Teenage Mutant Ninja Turtles
Søren Jacobsen (musiker)

Søren Bomholt Jacobsen (født 1959, Islands Brygge) er en dansk musiker, producer og sangskriver, der var medlem af bandet Shu-bi-dua fra 1987 til 1988, hvor han spillede keyboard og guitar. Han nåede at medvirke på et enkelt af gruppens album, Shu-bi-dua 12, fra 1987.

I 1992 var han med til at etablere bandet Backseat sammen med Ivan Pedersen. Han var med på de to første albums, hvorefter han trådte ud af bandet. Han er dog siden blevet medlem igen.

I 1992 skrev han sangen "The Perfect Way", som blev nomineret til Årets Danske Hit ved Danish Music Awards dette år.

Han har desuden spillet med en lang række andre kunstere og bands heriblandt Poul Krebs (på albummet Forbandede Vidunderlige Tøs, 1999), Lars Lilholt, Henning Stærk og EyeQ. Jacobsen er også medlem af gruppen Sing Sing Sing, hvor Pedersen også er med. Denne gruppe udgav albummet The Crossover i 2014.

Diskografi

Med Shu-bi-dua 

 Shu-bi-dua 12, 1987

Med Backseat 
 Wind Me Up (1992)
 Long Distance (1994)
 Shut Up and Play (1998)
 Globalization (2007)
 Seasoned & Served (2013)

Med Sing Sing Sing 
 The Crossover (2014)

Referencer

Eksterne henvisninger 
 

Musikere fra Danmark
Shu-bi-dua
Miki Jacobsen

Miki Jacobsen (født 1965) er en grønlandsk billedkunstner. Miki Jacobsen er født i Paamiut, men opvokset i Sisimiut. Han er uddannet på Kunstskolen i Nuuk, og på Skolen for Brugskunst. Miki Jacobsen arbejder indenfor mange forskellige medier, fra akvarel over maleri til fotografi, men arbejder også med skulptur, lige fra konkrete objekter til forgængelig landart. Han har arbejdet med udsmykninger, illustrationer, frimærker, børnebøger, og løst opgaver indenfor teater, film og musik. På Nuuk Kunstmuseum hænger flere værker. Miki Jacobsen er medlem af kunstnersammenslutningen Kimik.

Udvalgte udstillinger 
 1987 Grönländsk Grafik, Stockholm (gruppeudstilling)
 1993-97 Den flyvende Kajak, Nordisk Konstcentrums vandreudstilling, (gruppeudstilling)
 1988 Det Grønlandske Hus i København, København
 1997 Katuaq, Nuuk
 1999 Sila, Katuaq, Nuuk 2002 Hunters of the North, vandreudstilling.
 2005 Den Røde Snescooter, Nordatlantens Brygge (gruppeudstilling)

Referencer

Kilder og eksterne henvisninger 
 Camilla Augustinus: Grønlandske nutidskunstnere, Dansk-Grønlandsk Kulturfond, 2004
 Tupaarnaq Rosing Olsen (red): Kimik - Ukuit 20 år, Milik Publishing, 2016
 Carlen Staffan og Marianne Jensen, intro. Den Flyvende Kajak/The Flying Kayak/Qajaq Silaannakkoortoq (Contemporary Art from Greenland). Nordic Arts Centre, 1989.
 Jørgen Trondhjem: 100 års grønlandsk billedkunst, Turbine 2011
 Bodil Kaalund: Grønlandsk Kunst, 3. udgave. 2011.
 

Billedkunstnere fra Grønland
Maria Panínguak Kjærulff

Maria Panínguaq Kjærulff (født 1980) er en grønlandsk billedkunstner. Hun er bachelor of Fine Arts i 2005 fra Nova Scotia College of Art and Design, Halifax, Canada og fra the Cooper Union School i New York. Hunn har været Artist in residence på ISCPhttps://iscp-nyc.org/ , New York 2009. Maria Panínguaq Kjærulff er maler, og hendes formsprog er ekspressivt. Hun har også tegnet frimærker og arbejdet med scenografi.

Udvalgte udstillinger 
 2007 Det Nationalhistoriske Museum Frederiksborg Slot, Hillerød (gruppe/vandreudstilling i Norden)
 2008 Nuuk Kunstmuseum, Nuuk
 2010-11 SILA, Kimik, vandreudstilling (gruppeudstilling)
 2016 Aasiaat Museum, Aasiaat

Referencer 

http://www.mariagreenland.com/

Kilder og eksterne henvisninger 

Bodil Kaalund: Grønlandsk Kunst, 3. udgave. 2011
 
Jørgen Trondhjem: 100 års grønlandsk billedkunst, Turbine 2011

Billedkunstnere fra Grønland
Kunstnere fra Grønland
Hoboken (Antwerpen)

Hoboken er et distrikt i Antwerpen, i den flamske del af Belgien.

Antwerpen
Slaget ved Mysunde 1850

Slaget ved Mysunde, i 1850, var blandt treårskrigens sidste kamphandlinger, og den første større træfning mellem danske og slesvig-holstenske styrker, efter slaget ved Isted. Det fandt sted d. 12 september.

Baggrund 
Efter det slesvig-holstenske nederlag ved Isted, trak oprørshæren sig tilbage bag Rensborg fæstningen for at genopbygge sin styrke. Oprørshærens chef general Willisens strategi var, at forsøge at lokke danskerne ned i Holsten. Han håbede at en dansk indtrængen ind i denne tyske provins, ville trække de tyske stater tilbage ind i krigen. Han håbede også på at mulighederne ville udvikle sig så gunstige, at det tillod ham at besejre danskerne.

Det slesvig-holstenske lederskab blev snart utilfreds med den mangel på handling, denne strategi udviklede, og general Willisen blev tvunget i offensiven. Sådan en offensiv var et ekstremt svært foretagende, da danskerne var beskyttet af forsvarsværket Dannevirke som strakte sig over den centrale del af den jyske halvø, og andre steder af floder og sumpe.

General Willisen besluttede derfor at forsvaret rundt om Slesvig by var for stærkt til et direkte angreb, så han besluttede at angribe Mysunde øst her for d. 12. september

Kampen 
Mysunde forsvaredes af 1. brigade og et stærkt artilleri under oberst Krabbe. Angrebet blev afvist og slået tilbage, nok hovedsageligt på grund af artilleriet. Det fremstår uklart hvad der var Willisens præcise formål med angrebet. Hvis formålet var at erobre terræn blev det effektivt imødegået. Hvis det var rekognoscering opnåede det ikke at tilvejebringe informationer, der ikke var kendt i forvejen. At hele den slesvig-holstenske hær var opstillet i slagorden kan tyde på, at han havde håbet at den danske styrke ville angribe ud af Dannevirke. I kampens sidste fase gennemførte danskerne et modangreb, men dristede sig ikke til at komme i kamp med den slesvig-holstenske hovedstyrke.

Efterspil 
De danske tab opgjordes efter slaget til 56 døde, 163 sårede og 27 savnede. De slesvig-holstenske tab blev opgjort til 11 døde, 142 sårede og 138 savnede. Senere på måneden forsøgte Willisen med et nyt angreb, denne gang vestpå ved Frederiksstad, men også her blev den slesvig-holstenske, efter kamphandlinger, hær slået tilbage.

Se også 
 Slaget ved Mysunde – 2. februar 1864 i 2. Slesvigske Krig

Kilder 

Mysunde 1850, Slaget ved
Mysunde 1850, Slaget ved
Begivenheder i 1850
Zion Williamson

Zion Lateef Williamson (født 6. juli 2000 i Salisbury, North Carolina, USA) er en amerikansk basketballspiller (power forward/small forward) Han spiller i NBA-ligaen for New Orleans Pelicans.

Tidligt liv og college 
Efter at have dyrket både fodbold og amerikansk fodbold som lille kastede Williamson sig over basketball i en alder af 5 år. Allerede i sine high school-år trak han landsdækkende overskrifter på grund af sit enorme talent og fremtrædende fysik. Som 16-årig var han 203 cm. høj og vejede 104 kg. Han blev udtaget til en række all-star-kampe for USA's bedste high school-spillere, inden han i 2018 blev rekrutteret af et af de mest berømte college-hold i landet, Duke University i hjemstaten North Carolina.

I sit ene år hos Duke, sæsonen 2018-19, var Williamson en kæmpe stjerne for basketballholdet, hvor han under ledelse af den legendariske træner Mike Krzyzewski allerede som freshman (førsteårsspiller) blev kåret til årets college-spiller. Han nåede at spille 33 kampe for holdet i løbet af sæsonen, og scorede i gennemsnit 22,6 point og lavede 8,6 rebounds. Duke vandt 29 af sæsonens 34 kampe, og blev rangeret som det bedste hold i landet af flere medier, inden man blev slået ud i kvartfinalen i play-offs. Williamson var sæsonens helt store stjerne i ligaen. Efterspørgslen på billetter til Duke's kampe var enorm i sæsonens løb, og Zion Williamson selv blev et hit på de sociale medier, hvor han i løbet af sæsonen nåede op på mere end 2 millioner instagram-følgere.

I april 2019, efter kun ét år i college, som er det minimum man skal spille for at kunne blive udtaget til NBA, meddelte Williamson at han ville melde sig klar til 2019-udgaven af NBA's draft. Flere medier beskrev ham på dette tidspunkt som det største talent til at komme ind i NBA siden LeBron James, der blev udtaget i 2003.

NBA 
Ved NBA-udtagelsen 2019, der blev afholdt 20. juni 2019 i New York City, blev Williamson udtaget som den første af alle spillere af New Orleans Pelicans, der et par uger forinden havde vundet et lotteri om retten til det første valg. Han blev samtidig den første spiller nogensinde født i det 21. århundrede til at blive udtaget til NBA.

NBA-klubber 
 2019- New Orleans Pelicans

Referencer

Eksterne henvisninger 

Basketballspillere fra USA
Personer fra North Carolina
Kristoffer Eriksen

Kristoffer Eriksen (født 7. august 1986 i Søborg) er en dansk journalist, redaktør og tv-vært. Han er i dag (2021) ansat som chefredaktør på Frihedsbrevet og har tidligere været tv-vært på DR's tv-program Detektor og chefredaktør på Ekstra Bladet.

Han er uddannet journalist fra Danmarks journalisthøjskole (2007-2011). Under studiet var han sammen med Nicolai Achton med til at skabe reality-personen Ciano.

Ansættelser 
Kristoffer Eriksen har tidligere andet arbejdet som journalist og skriver på Koncern TV og som tilrettelægger for Douglas Entertainment.

Kristoffer Eriksen er tillige kendt som satiriker og tv-vært for forskellige reportager:

 Den dag DF så lyset, 2011, FunnyHaHa Tv
 Søndag Live, 2013-2014, DR2
 Absurdistan og Hyklerriget, medvært: Jesper Juhl, 2013-2014, DR3
 Superrig i Slummen, 2016, DR3

13. november 2017 blev det offentliggjort, at han fra 1. januar 2018 skulle være vært på tv-programmet Detektor sammen med journalist Camilla Stampe.

Siden 1. december 2018 har han været nyhedschef for Radio24syv.

Siden 1. januar 2020 har han været chefredaktør for "Dagsorden", som er Ekstra Bladets gravergruppe.

Den 19. maj 2021 stoppede Eriksen som chefredaktør på Ekstra Bladet.
Han ville fortsætte som chefredaktør på mediet Frihedsbrevet.

Referencer

Eksterne henvisninger 
 

Journalister fra Danmark
Tv-værter fra Danmark
Ansatte i DR
Ansatte ved Radio24syv
Personer i Kraks Blå Bog
Sejrskoalitionen

Sejrskoalitionen (, ), er en islamistisk, irakisk politisk alliance etableret 14. december 2017 af den tidligere irakiske premierminister Haider al-Abadi.

Selvom der til at begynde med eksisterede en større koalition mellem Erobringskoalitionen og Sejrskoalitionen, under navnet Sejr for Irak), forlod Erobringskoalitionen 15. januar denne efter beskyldninger om at grupper fra Sejrskoalitionen havde været involveret i korruption.

Henvisninger

Eksterne henvisninger
 Officiel webside 

Iraks politik
Sissel Møller

Sissel Møller (født 2. oktober 1994) er en dansk mellem- og langdistanceløber. Hun startede med at dyrke løb i 2016 for Team CAUG Guadalajara i Spanien, hvorefter hun kom  hjem til Danmark og løb for Skive AM, hvor hun efter et par år skiftede til AGF Atletik. Hendes primære distancer er 5000 og 10.000 meter og så har hun især gjort sig meget gældende i Cross.

Personlige rekorder
10KM : 35.32 min
5KM: 17.11 min

Bedste resultater

Danske Mesterskaber:

 Dansk mester/Guld U23 10 km landevej 2016
 Dansk mester/Guld U23 Kort Cross 2016
 Sølv Danmarks Mesterskab Kort Cross 2016
 Sølv Danmarks Mesterskab 10.000 meter 2017
 Sølv Danmarks Mesterskab 10 km landevej 2018
 Bronze Danmarks Mesterskab Kort Cross 2018
 Bronze Danmarks Mesterskab Lang Cross 2018

Landholdsudtagelser

 Nordisk Mesterskab 10.000 meter nr. 6 2016
 Nordisk Mesterskab Cross – nr. 8 2016
 Nordisk Mesterskab 10.000 meter nr. 4 2017
 Udtagelse Dansk Landshold og deltagelse i Europa Mesterskaberne Cross 2017

Langdistanceløbere fra Danmark
Onani (flertydig)

Onani kan henvise flere artikler:
 Onani – seksuel selvtilfredsstillelse (masturbation)
 Et Langt fra Las Vegas-afsnit med titlen onani
 Onanì – italiensk kommune og by på Sardinien
Julián Castro (amerikansk politiker)

Julián Castro (født 16. september 1974) er en amerikansk politiker, der er medlem af Det demokratiske parti. Han var det yngste medlem af Barack Obamas regering, hvor han i 2014-17 fungerede som bolig- og byudvikingsminister.

Forinden han tiltrådte som minister i 2014, var han fra 2009 borgmester i sin hjemby San Antonio i Texas. Han var nævnt som en mulig kandidat til i 2016 at stille op sammen med Hillary Clinton som hendes potentielle vice-præsidentkandidat ved Præsidentvalget i USA 2016. Castro er tvillingebror til kongresmedlemmet Joaquin Castro.

Den 12. januar 2019 meddelte Castro, at han stillede op til det demokratiske nomineringsvalg til Præsidentvalget i USA 2020.

Referencer 

Personer fra San Antonio
Borgmestre fra USA
Ministre fra USA
Præsidentkandidater fra USA 2020
Danebod

Danebod er et historisk kvarter i den sydlige udkant af byen Tyler i det sydvestlige Minnesota, USA. Det blev grundlagt i 1885 af danske evangeliske lutheranere ledet af Hans Jørgen Pedersen (1851-1905). Distriktet består af en gruppe bygninger fra 1888 fra Minnesotas ældste danske indvandrerbebyggelse. 

På baggrund af dens kulturelle og arkitektoniske betydning blev fire bygninger fra Danebod tilføjet det amerikanske nationalregister for historiske steder den 30. juni 1975 som "Danebod Historic Complex".

Historie 

Den 8. september 1872 etablerede to danske pionerpræster Adam Dan og Rasmus Andersen en lille organisation i Neenah, Wisconsin, der senere blev den dansk-evangelisk-lutheranske kirke i Amerika. På en af kirkekonventionerne i Clinton i Iowa, 1884, foreslog den danske landmand Rasmus Hansen i Elk Horn, Iowa, at "Den danske kirke skulle hjælpe alle familier, der bor i byer, der foretrækker at leve på landet, hvor de kunne finde et passende sted for en dansk koloni." Et udvalg blev udpeget med henblik på at finde et stykke jord for de spredte danske indvandrere til at bosætte sig. Udvalget bestod af Grundtvigianske evangelisk-lutheranske pastorer F. L. Grundtvig (søn af N. F. S. Grundtvig), Kristian Anker, Rasmus Hansen, Jens C. Kjær og C. Bruhn. Dette udvalg lavede snart arrangementer med Winona og St. Peter Railroad Company der købte  jord i den sydøstlige del af Lincoln County, Minnesota. En aftale med landagenten, A. Bojsen fastslog, at dette land i tre år kun skulle sælges til danske folk. Landet var et prærieområde ved bakkerne i Buffalo Ridge, lige syd for Tyler, Minnesota. Den 27. juni 1885 havde 70 bosættere fra forskellige stater, byer og samfund gjort området til deres hjem.

Danebod Højskole
Danebod Højskole blev bygget i 1888 og forankret i den danske tradition for Folkehøjskoler. Den brændte den 25. februar 1917, men ni måneder senere var den nuværende skolebygning færdiggjort, en treetagers murstensbygning i gotisk stil og præget af dansk arkitektur. Højskolen blev renoveret i 1946 og bruges nu af Danebod-lutherske kirke til arrangementer og som mødested for lokale grupper og klubber.

Danebod i nyere tid

Danebod er stadig den dag i dag et overvejende dansk lutheransk nært religiøst samfund. En årlig fest med navnet Æbleskiver Days, afholdes den fjerde weekend i juli. Her fejres dansk kulturarv og kultur. Den omfatter en parade, der går ned i byens hovedgade med flåder, der er lavet af de forskellige Danebodkvarterer.

Referencer 

Minnesotas geografi
Bydele og forstæder i USA
Julián Castro

Julián Castro kan henvise til

 Julián Castro (amerikansk politiker) - en amerikansk politiker født 1974
 Julián Castro (venzuelansk præsident) - en venezuelansk militærofficer og tidligere præsident i Venezuela (1858 - 1859)
Newport County A.F.C.

Newport County Association Football Club () er en professionel fodboldklub i Newport, South Wales. Holdet spiller i , det fjerde niveau i det engelske fodboldligaasystem. Klubbens hjemmefarver er ravfarvet trøjer og sorte shorts. Orange har også været brugt enkelte gange som hjemfarve i klubbens historie. 

Klubben blev dannet i 1912 og begyndte livet i Southern League før de blev inviteret til at blive en af grundlæggerne af Football League Third Division i 1920. De fik ikke genvalg i 1931, men blev valgt ind i Footbal League året efter. De kæmpede de næste par sæsoner, men vandt også Tredje Division Syd i 1938-39. Anden Verdenskrig betød, at de måtte vente til 1946-47-sæsonen med at spille i anden division, hvor de dog rykkede ud efter én sæson. De rykkede ud af tredje division i 1962, men under ledelse af Len Ashurst sikrede de sig oprykning fra fjerde division i 1979-80 og vandt også den walisiske cup for første gang denne sæson. De nåede kvartfinalen i UEFA Pokalvindernes Turnering det næste år, men fortsatte med at lide under økonomiske vanskeligheder i 1980'erne; en dobbelt nedrykning kostede dem deres Football League-plads i 1988 og klubben gik konkurs i februar 1989. 

Klubben blev gendannet, men var oprindeligt ude af stand til at spille på deres hjemmebane Somerton Park, så de fik kælenavnet "Exiles". De vandt straks Hellenic League i 1989-90 og rykkede op fra Southern League Midland Division i 1994-95. De spillede nu på Newport Stadium, men rykkede ud af Premier Division i 1997, før de igen rykkede op fra Midlands Division i 1998-99. De rykkede op i Conference South i 2004, og vandt rækken 2009-10 og efter at have flyttet ind i Rodney Parade i 2012, vendte de tilbage til Football League efter 24-års fravær, da da vandt Conference-playoff finalen i 2013 .

Spillere 
.

*

*

*

*

*
*

#
#
#
#
#
#

Referencer

Eksterne henvisninger 
 Newport County officielle hjemmeside 
 Amber Army (Supporters Trust) officielle hjemmeside 
 Newport County Supporters Club officielle hjemmeside 
 The Amber Terrace - foto og arkiv 
 Newport County spille kits arkiv 

 Newport County AFC på BBC Sport : Club nyheder - Seneste resultater og inventar 

Fodboldklubber i Wales
Etableret i 1912
Etableret i 1989
Pages with unreviewed translations